
ΕΦΗΜΕΡΙΣ ΤΗΣ ΚΥΒΕΡΝΗΣΕ!!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΣΕΠΤΕΜ&ΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

752 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση εγκεκριμένου σχεδίου πόλης Ιωαννίνων στα Ο.Τ. 230 


και 235. 1 

Κατηγοριοποίηση, καθορισμός ορίων και αρτιότητα του οικισμού 

«ΔΑΤΟ» Επαρχίας Καβάλας, Ν. Καβάλας. 2 

Καθορισμός ορίων, κατηγορίες και καθορισμός όρων και περιορισμών 
δόμησης του οικισμού Βιταλάδων Κοινότητας Βιταλάδων Ν. Κερκύ- 

ρ«ς. 3 

Τροποποίηση ρυμοτομικού σχεδίου Βόλου στο Ο.Τ. 959 (αναγνώριση 
πεζόδρομου). 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 333 Ε.Π,Α. (1) 

Τροποποίηση εγκεκριμένου σχεδίου πόλης Ιωαννίνων στα Ο.Τ. 230 και 

235. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις του Ν. Δ/γματος 17.7.23 «περί σχεδίων πόλεων 
κ.λπ.», όπως τροποποιήθηκαν από το Ν. 690/48. 


2. Το Π. Δ/γμα 443/2.11.83 «περί μεταβίβασης αρμοδιότητας 
στους Νομάρχες έγκρισης τροποποιήσεως ρυμοτομικών σχεδίων και 
επιβολής προκηπίων». 

3. Τις διατάξεις του άρθρου 37 του Ν. 3200/55 «περί διοικητικής απο¬ 
κέντρωσης». 

4. Την 74/82 απόφαση του Δημ. Συμβουλίου Ιωαννιτών. 

5. Την 7/24.4.86 θετική γνωμοδότηση του Συμβουλίου 
Χ.Ο.Π. του Νομού, αποφασίζουμε: 

Εγκρίνουμε την τροποποίηση του εγκεκριμένου σχεδίου πόλης Ιωαννί- 
νων στα Ο.Τ. 230 και 235, με κατάργηση του τμήματος της οδού που 
διχοτομεί το οικόπεδο του 5ου Δημοτικού Σχολείου (Βαλάνειου) και με 
μετατροπή του υπολοίπου τμήματος μέχρι την οδό Βλαχάβα σε πεζόδρομο, 
όπως φαίνεται στο συνημμένο τοπογραφικό διάγραμμα κλ. 1:500. 

Η απόφαση αυτή να δημοσιευθεί στην Εφημερίδα της Κυβερνήσεως. 


Ιωάννινα, 10 Ιουνίου 1986 
Ο Νομάρχης 

ΒΑΣ. ΜΠΡΑΚΑΤΣΟΪΛΑΣ 

Αριθ. 83611/οικ. (2) 

Κατηγοριοποίηση, καθορισμός ορίων και αρτιότητα του οικισμού 
«ΔΑΤΟ» Επαρχίας Καβάλας, Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1. Το από 24.4.1985 Π. Δ/γμα (ΦΕΚ 181Δ/3.5.85) «περί τρόπου 
καθορισμού ορίων οικισμών της Χώρας μέχρι 2.000 κατοίκους κατη¬ 
γορίες αυτών και καθορισμού όρων και περιορισμών δόμησής τους». 

2. Την απογραφή οικισμών και πληθυσμού του Ν. Καβάλας έτους 1981 
της Ε.Σ.Υ.Ε, 

3. Τη μελέτη «Α' φάση σχεδιασμού ανοικτών πόλεων» που εκπο¬ 
νήθηκε από ομάδα μελετητών και έκανε προτάσεις για την οριοθέ- 
τηση, κατηγοριοποίηση, τους ειδικούς όρους δόμησης (δελτία αρχι¬ 
τεκτονικής αναγνώρισης) κ.λπ. των οικισμών του Ν. Καβάλας σύμ¬ 
φωνα με προδιαγραφές του Τ.Χ.Ο.Π. 

4. Την 24/3.8.1985 απόφαση του Κοινοτικού Συμβουλίου Πολύστυλου. 

5. Τη 19/95/26.2.1986 γνωμοδότηση του Συμβουλίου 
Χ.Ο.Π. Ν. Καβάλας, αποφασίζουμε: 

1. Την κατηγοριοποίηση του οικισμού «ΔΑΤΟ» όπως παρακάτω: 

— Θέση στο χώρο: (Α3) Ούτε: περιαστικός, παραλιακός, τουριστικός. 

— Βαθμός προστασίας: (Β3) Αδιάφορος. 

— Δυναμικότητα: (Γ2) Στάσιμος. 

— Βαθμός διασποράς: (Δ1) Συνεκτικός. 

— Μέγεθος: (Ε2) Μεσαίος. 

2. Καθορίζουμε τα όρια του οικισμού «ΔΑΤΟ» όπως αυτά φαίνονται στο 
θεωρημένο από την Προϊστάμενη του ΤΠ και ΠΕ Ν. Καβάλας διάγραμμα 
του οικισμού σε κλίμακα 1:5.000 που συνοδεύει την απόφαση. 


3. Καθορίζουμε την αρτιότητα των οικοπέδων που περιλαμβάνονται 
στα όρια του οικισμού «ΔΑΤΟΥ» σε οχτακόσια (800) τ.μ. 

Ειδικά για το τμήμα του οικισμού με εγκεκριμένο σχέδιο η αρτιότητα 
καθορίζεται σε τριακόσια (300) τ.μ. 

Οικόπεδα που ήταν άρτια και οικοδομήσιμα κατά κανόνα ή κατά 
παρέκκλιση με προγενέστερες διατάξεις που ίσχυαν για την περιοχή 
εξακολουθούν να είναι άρτια και οικοδομήσιμα. 

4. Κατά παρέκκλιση εντός του ορίου του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.85 Π. Δ/τος. 

5. Κατά τη δόμηση πρέπει να εξασφαλίζεται οπωσδήποτε η συνέχεια των 
υφισταμένων ή εγκεκριμένων.δρόμων του οικισμού κατά την κρίση της Υπηρε¬ 
σίας. 

6. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα από 
το Τμήμα Π και Π.Ε. Ν. Καβάλας ώστε να εξασφαλίζεται η συνέχεια 
των υπαρχόντων κοινοχρήστων χώρων και η δημιουργία νέων σύμφωνα 
με τα οριζόμενα στην παρ. 1 του άρθρου 6 του από 24.4.85 Π.Δ/τος. 

7. Κατά τα λοιπά ισχύει το από 24.4.1985 Π. Δ/γμα. 

Η απόφαση αυτή με το διάγραμμα που τη συνοδεύει να δημοσιευθεί 
στην Εφημερίδα της Κυβερνήσεως. 

Καβάλα, 2 Ιουνίου 1986 

Ο Νομάρχης 
Γ. ΜΠΕΛΤΣΙΟΣ 





Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑΣ 

Αριθ. ΤΠ/4798 (3) 

Καθορισμός ορίων, κατηγορίες και καθορισμός όρων και περιορισμών δόμη¬ 
σης του οικισμού Βιταλάδων Κοινότητας Βιταλάδων Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
' Εχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181 Δ'/3.5.85) 
«περί τρόπου καθορισμού ορίων οικισμών της Χώρας μέχρι 2.000 κατοίκους 
κατηγορίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών στους οποίους 
οινατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στον προσδιορισμό των ορίων του υπόψη οικισμού. 

3. Τα πληθυσμιακά στοιχεία των δύο τελευταίων απογραφών του Κράτους 
της ΕΙΣΤΕ. 

4. Τις ιδιαιτερότητες που παρουσιάζει ο οικισμός. 

5. Την αριθ. 8/86 απόφαση του Κοινοτικού Συμβουλίου Βιταλάδων. 

6. Την αριθ. 12 (Θέμα 12ον) 16.5.86 γνωμοδότηση του Συμβουλίου 
ΧΟΠ Ν. Κερκύρας, αποφασίζουμε: 

1. Όριο οικισμού:' 

Ορίζουμε όρια του οικισμού Βιταλάδων με στοιχεία 1, 2, 3, 4, 5, 
22, 23, 24, 25, 26, 1 όπως αυτά φαίνονται στο συνοδευτικό της 
παρούσας σχεδιάγραμμα σε κλίμακα 1:5000 και που αποτελεί αναπό¬ 
σπαστο τμήμα της απόφασης αυτής και που συντάχτηκαν βάσει στοι¬ 
χείων χαρτών με επιτόπια συμπλήρωση. 

2. Όροι δόμησης: 


α) Αρτιότητα: Άρτια και οικοδομήσιμα θεωρούνται τα οικόπεδα 
εντός των παραπάνω ορίων τα οποία έχουν ελάχιστο εμβαδόν 500 τ.μ. 
για το συνεκτικό τμήμα και 1500 τ.μ. για το μη συνεκτικό τμήμα. 

β) Κατά παρέκλιση εντός των ορίων του οικισμού θεωρούνται άρτια 
και οικοδομήσιμα τα οικόπεδα με όποιο εμβαδόν είχαν στις 3.5.1985 
ημέρα δημοσίευσης του από 24.4.85 Π. Δ/τος. 

γ) Πριν από οποιαδήποτε κατάτμηση οικοπέδων εντός των ορίων 
του οικισμού, θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και Π.Ε. της Νομαρχίας ώστε να εξασφαλί¬ 
ζεται η συνέχεια των υπαρχόντων κοινοχρήστων χώρων και η δημιουρ¬ 
γία νέων κοινοχρήστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.85 Π. Δ/τος. 

δ) Κοιτά τα λοιπά ισχύουν τα οριζόμενα και οι Γενικοί όροι δόμησης που 
προβλέπσντοα στο από 24.4.85 Π. Δ/γμα (ΦΕΚ 181Δ/3.5.1985). 

3. Ο οικισμός Βιτοιλάδων κατατάσσεται στις εξής κατηγορίες: 

1. Βαθμός προστασίικς: Αδιάφορος. 

2. Δυναμικότητα: Δυναμικός. 

3. Βαθμός διασποράς: Συνεκτικός. 

4. Μέγεθος: Μεσαίος. 

Εί απόφαση αυτή με το σχεδιάγραμμα οριοθέτησης οικισμού που τη 
συνοδεύει να δημοσιευθεί στην Εφημερίδα της Κυβερνήσεως. 

Κέρκυρα, 4 Ιουνίου 1986 

Ο Νομάρχης 
ΜΑΝΟΣ ΚΟΚΚΙΝΟΣ 



ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΚΕΡΚΥΡΑΣ 

τμήμα πολεοδομίας η πολεοδομιχων εφαρμογών 
Αρ. πρωτ. 

Αρ ιθ. 2283 (4) 

Τροποποίηση ρυμοτομικού σχεδίου Βόλου στο Ο.Τ. 959 (αναγνώριση πεζο¬ 
δρόμου). 

Ο ΝΟΜΑΡΧΗΣ ΜΑΓΝΗΣΙΑΣ 
' Εχοντας υπόψη: 

1. Του από 17.7.1923 Ν.Δ/τος «περί σχεδίων πόλεων κ,λπ.» όπως 
τροποποιήθηκαν και ισχύουν σήμερα και ιδιαίτερα τα άρθρα 3,9,70 αυτού. 

2. Του 1018/71 Π.Δ/τος «περί τροποποιήσεως και συμπληρώσεως του 
Α.Ν. 314/1968» περί παροχής εις τον Τ.Β.Ε. Νομάρχες αρμοδιότητες κ,λπ. 

3. Του Ν. 1337/1983 «περί επεκτάσεως Πολεοδομικών σχεδίων κ.λπ.». 

4. Του Π.Δ/τος 443/1983 «Μεταβίβαση αρμοδιοτήτων στους Νο¬ 
μάρχες για την έγκριση τροποποιήσεων σχεδίων κ.λπ.». 

5. Το εγκεκριμένο ρυμοτομικό σχέδιο πόλης Βόλου. 

6. Τη 206/1984 απόφαση Δημοτικού Συμβουλίου Βόλου με την 
οποία προτείνεται η τροποποίηση σχεδίου πόλης Βόλου στο Ο.Τ. 959 
για την αναγνώριση ιδιωτικής οδού ως πεζόδρομου. 

7. Τις ενστάσεις των Θ. Οργανόπουλου, Αθ. Κολέτσου. 

8. Την 95/1985 απόφαση Δημοτικού Συμβουλίου Βόλου με την 
οποία απορρίπτονται οι σχετικές ενστάσεις. 


9. Τη βεβαίωση του Δήμου Βόλου για την αρτιότητα των οικοπέδων 
κ.λπ. 

10. Την πράξη 11/8.4.1986 του Νομαρχιακού Συμβουλίου ΧΟΠ 
Ν. Μαγνησίας με την οποία γνωμοδοτεί και συμφωνεί για την τροποποί¬ 
ηση του σχεδίου εν μέρει σύμφωνα με τη σχετική πρόταση — απόφαση 
του Δημοτικού Συμβουλίου Βόλου, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχε¬ 
δίου Βόλου στο Ο.Τ. 959, σύμφωνα με την 11 /8.4.86 γνωμοδότηση 
του ΣΧΟΠ Ν. Μαγνησίας, για την αναγνώριση ως πεζοδρόμου της 
ιδιωτικής παρόδου όπως ειδικότερα φαίνεται στο σχετικό διάγραμμα 
που θεωρήθηκε από το ΤΠ και ΠΕ Ν. Μαγνησίας και αποτελεί 
αναπόσπαστο τμήμα της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 21 Μαΐου 1986 

Ο Νομάρχης 
ΕΤΡ. ΚΑΦΑΝΤΑΡΗΣ 








